5000 forurenede grunde kan true det danske grundvand

Danske Regioner har netop udgivet den årlige redegørelse over drikkevand og jordforurening.

Rapporten viser, at 5000 forurenede grunde kan true det danske grundvand. Det er næsten 400 flere end sidste år. Derudover er yderligere 8000 grunde mistænkt for at være så forurenede, at de også udgør en risiko for grundvandet.

Læs også : Efter nyt pesticidfund i drikkevandet: Danmark var advaret for 11 år siden

Kortlægningen har vist flere forurenede grunde end forventet. Det fortæller Christian Andersen, der er seniorkonsulent i Danske Regioners Videncenter for Miljø og Ressourcer.

- Vi finder mange grunde, og der er nok en tendens til, at vi finder flere end vi troede. Særligt det seneste år er der blevet fundet mange pesticider. Og der er vi nok mange, der er blevet overrasket over det omfang, det er fundet i, siger han.

Mange af forureningerne stammer fra gamle lossepladser som den i Nr Jernløse.

Ikke kun plastikdunke

For nylig blev der lagt en ny vandledning ind til Hennings Kronbys hus. Under gravearbejdet dukkede der i følge Henning Kronby, flere gamle tromler til olie eller tjære op.

Derfor er han bekymret for, hvad der ellers gemmer sig i den gamle losseplads.

Det er noget forbandet svineri, og det også derfor, jeg godt vil have, at man får det analyseret. Henning Kronby, nabo til gammel losseplads

Bekymringen er ikke blevet mindre af, af der lige nu er ved at blive etableret en motorvej i området. Gravemaskinerne på byggepladsen har ved et uheld rykket et gammel dræn over.

Læs også : Historisk stor forurening af dit drikkevand: Boringer lukket over hele landet

Drænet kommer inde fra den gamle losseplads, og der er tydelige spor efter olie i vandet fra drænet.

- Det har jeg det ikke godt med. Det er noget forbandet svineri, og det også derfor, jeg godt vil have, at man får det analyseret.

Olie og pesticider i vandprøver

Henning Kronby er ikke kun nærmeste nabo til den gamle losseplads, han er også daglig leder af Nr Jernløse Vandværk. Derfor er han særligt bekymret for det forurenede vand, der kommer ud af det overrevne dræn.

Vandværket ligger kun 300 meter fra lossepladsen.

- Det jeg er mest bekymret for, det er jo vores drikkevand, der ligger nedenunder jorden her. Der er flere vandvandværker, der suger vand fra det drikkevandsreservoir, siger Henning Kronby.

Derfor har Henning Kronby taget vandprøver af drænvandet. Vandet er blevet analyseret af laboratoriet Eurofins. Nr. Jernløse Vandværk har selv betalt de 20.000 kroner, det koster at få vandet analyseret. Prøverne viser rester efter både olieprodukter og flere slags pesticider.

Venter mindst ti år på endeligt svar

Det er syv år siden, Henning Kronby første gang gjorde myndighederne opmærksom på sin bekymring for drikkenvandet under lossepladsen.